cometadata/datacite-titles-descriptions-related-identifiers huggingface dataset:
DOI: 10.14457/cu.the.2011.709
title: การพัฒนาโมเดลเชิงสาเหตุความสุขของนักเรียน : การวิเคราะห์กลุ่มพหุ

description: การวิจัยในครั้งนี้มีวัตถุประสงค์ 1) เพื่อพัฒนาและตรวจสอบความตรงของโมเดลเชิงสาเหตุความสุขของนักเรียน สังกัดสำนักงานคณะกรรมการการศึกษาขั้นพื้นฐานที่พัฒนาขึ้นกับข้อมูลเชิงประจักษ์ 2) เพื่อทดสอบความไม่แปรเปลี่ยนของโมเดลเชิงสาเหตุความสุขของนักเรียน สังกัดสำนักงานคณะกรรมการการศึกษาขั้นพื้นฐานระหว่างระดับชั้นประถมศึกษาและระดับชั้นมัธยมศึกษา กลุ่มตัวอย่างที่ใช้ในการวิจัย คือ นักเรียนระดับชั้นประถมศึกษาปีที่ 5 และ 6 และนักเรียนระดับชั้นมัธยมศึกษาปีที่ 2 และ 3 จำนวน 900 คน เครื่องมือที่ใช้เป็น แบบสอบถาม การวิเคราะห์ข้อมูลใช้สถิติเชิงบรรยายและสถิติเชิงอ้างอิงประกอบ ด้วย ค่าเฉลี่ย ส่วนเบี่ยงเบนมาตรฐาน สัมประสิทธิ์การกระจาย ค่าความเบ้ ค่าความโด่ง การวิเคราะห์ค่าสัมประสิทธิ์สหสัมพันธ์แบบเพียร์สันโดยใช้โปรแกรมสำเร็จรูป SPSS การวิเคราะห์องค์ประกอบเชิงยืนยัน การวิเคราะห์อิทธิพลและการวิเคราะห์กลุ่มพหุโดยใช้โปรแกรม LISREL ผลการวิจัยสรุปได้ดังนี้ คือ 1. โมเดลเชิงสาเหตุความสุขของนักเรียนที่พัฒนาขึ้นมีความสอดคล้องกับข้อมูลเชิงประจักษ์ โดยปัจจัยที่มีขนาดอิทธิพลต่อความสุขของนักเรียนมากที่สุด คือ ปัจจัยด้านโรงเรียนมีขนาดอิทธิพลเท่ากับ .760 โดยมีตัวแปรสังเกตได้ที่มีค่ามากที่สุด คือ คุณลักษณะครูและตัวแปรในโมเดลสามารถอธิบายความแปรปรวนของตัวแปรความสุขของนักเรียนได้ร้อยละ 53.8 2. ตัวแปรที่ส่งผลต่อความสุขของนักเรียนในโมเดลเชิงสาเหตุความสุขของนักเรียนระดับประถมศึกษาและระดับมัธยมศึกษามีตัวแปรปัจจัยเหมือนกัน คือ ตัวแปรปัจจัยด้านตนเอง ตัวแปรปัจจัยด้านครอบครัว และตัวแปรปัจจัยด้านโรงเรียน แต่น้ำหนักในตัวแปรที่ส่งผลในโมเดลต่างกัน
DOI: 10.14457/cu.the.2011.710
title: การบริหารจัดการพื้นที่เมืองเก่าเวียงกุมกามโดยการมีส่วนร่วมของชุมชน

description: การศึกษาครั้งนี้มีวัตถุประสงค์ดังนี้ 1) ศึกษาการบริหารจัดการพื้นที่เมืองเก่าเวียงกุมกามของภาครัฐและภาคชุมชนในปัจจุบัน 2) วิเคราะห์บทบาทการมีส่วนร่วมของชุมชนในการบริหารจัดการพื้นที่เมืองเก่าเวียงกุมกามในปัจจุบัน 3) สรุปปัญหาปัจจัยที่มีผลต่อการบริหารจัดการพื้นที่เมืองเก่าเวียงกุมกามและเสนอแนะแนวทางการบูรณการการบริหารจัดการในเขตพื้นที่เมืองเก่าเวียงกุมกาม โดยการมีส่วนร่วมของชุมชน โดยการศึกษาครั้งนี้เป็นการวิจัยเชิงคุณภาพและเชิงปริมาณ มีหน่วยวิเคราะห์เป็นรายบุคคล ใช้ข้อมูลทุติยภูมิเป็นเครื่องมือวิจัยหลักและแบบสัมภาษณ์เป็นเครื่องมือในการสัมภาษณ์ผุ้ที่มีส่วนเกี่ยวข้องโดยใช้แบบสัมภาษณ์และนำข้อมูลที่ได้มาวิเคราะห์บทบาทการมีส่วนร่วมของชุมชนจากการบริหารจัดการในเขตพื้นที่เมืองเก่าเวียงกุมกาม โดยได้เริ่มมีขุดค้นพบโบราณสถานในปี พ.ศ. 2527-2532 และได้มีการกำหนดการบริหารจัดการในปี 2544 ตามนโยบายของภาครัฐทำให้เกิดการทำงานที่ไม่บูรณาการเนื่องจากแต่ละหน่วยงานก็อาจมีเป้าหมายในการทำงานที่คล้ายคลึงกัน ทำให้การมีส่วนร่วมของประชาชนยากต่อการเข้าถึงการบริหารจัดการและการมีส่วนร่วมของชุมชนยังน้อยเนื่องจากขาดความรู้ ความเข้าใจในการบริหารจัดการ ผลการศึกษาจากการนำข้อมูลที่ได้ลงพื้นที่สัมภาษณ์ผู้ที่มีส่วนเกี่ยวข้องทั้งภาครัฐและภาคชุมชน ของการบริหารจัดการและการมีส่วนร่วมภายในเขตพื้นเมืองเก่าเวียงกุมกามกับหน่วยงานที่เกี่ยวข้องกับการบริหารจัดการทำให้ทราบว่าการบริหารจัดการภายในพื้นที่เมืองเก่าเวียงกุมกามนั้นมีความซับซ้อนเนื่องจากแต่ละหน่วยงานยังคงแยกส่วนความรับผิดชอบอีกทั้งยังไม่มีรูปแบบการบูรณาการที่สามารถเข้ามาประยุกต์ใช้กับการบริหารจัดการได้ ในส่วนของโบราณสถานอยู่ในการกำกับดูแลของกรมศิลปากร ส่วนโครงสร้างพื้นฐานอยู่ในกำกับดูแลของส่วนท้องถิ่นและอำเภอ การกำหนดนโยบายต่างๆ จะเป็นในส่วนของภาครัฐทำให้ประชาชนเข้ามามีส่วนร่วมบางตามโอกาสและกิจกรรมที่มีจัดขึ้นภายในพื้นที่เมืองเก่าเวียงกุมกามการบริหารจัดการยังรอการถ่ายโอนไปสู่ในส่วนท้องถิ่นเพื่อความคล่องตัวในการบริหารจัดการ ในส่วนภาคประชาชนนั้นก็ได้มีการจัดตั้งกลุ่มชมรมท้องถิ่นขึ้นแต่ก็ไม่ได้มีบทบาทมากนักเนื่องจากชุมชนเวียงกุมกามนั้นเป็นชุมชนขนาดใหญ่และมีการทับซ้อนกันในหลายพื้นที่ชาวบ้านจึงเข้ามาร่วมกิจกรรมบางการมีส่วนร่วมจึงเกิดขึ้นเพียงแต่ประชาชนไม่ได้มีบทบาทในการบริหารจัดการเนื่องจากเวียงกุมกามขาดหน่วยงานกลางที่จะเป็นประธานทำให้การบริหารจัดการซับซ้อน การศึกษาครั้งนี้มีข้อเสนอแนวทางการบริหารจัดการที่มีการบูรณาการการมีส่วนร่วมเพื่อเป็นแนวทางในการบริหารจัดการในเขตพื้นที่เมืองเก่าเวียงกุมกาม ซึ่งอาจเป็นประโยชน์ต่อภาครัฐและภาคชุมชน อีกทั้งยังกระตุ้นให้ประชาชนในพื้นที่เกิดความตระหนักและหวงแหนต่อทรัพยากรที่มีอยู่เพื่อนำไปสู่การบริหารจัดการและการมีส่วนร่วมอย่างมีประสิทธิภาพต่อไป
DOI: 10.14457/cu.the.2011.711
title: การกระตุ้นถ่านที่ได้จากกากของรำข้าวด้วยไอน้ำและการประยุกต์ใช้เป็นตัวรองรับของตัวเร่งปฏิกิริยา

description: งานวิจัยนี้เน้นศึกษาเกี่ยวกับคุณลักษณะของถ่านกัมมันต์และประสิทธิภาพของตัวเร่งปฏิกิริยาโคบอลต์ในปฏิกิริยาไฮโดรจิเนชันของคาร์บอนไดออกไซด์ โดยใช้ถ่านกัมมันต์จากกากของรำข้าวที่ผ่านการคาร์บอไนซ์ที่อุณหภูมิ 850 องศาเซลเซียสและไม่ได้ผ่านการคาร์บอไนซ์ก่อนถูกกระตุ้นด้วยไอน้ำที่อุณหภูมิ 700 800 และ 900 องศาเซลเซียส พบว่า ถ่านกัมมันต์ที่ถูกคาร์บอไนซ์ที่ให้พื้นที่ผิวสูงกว่าถ่านกัมมันต์ที่ไม่ได้ผ่านการคาร์บอไนซ์ และถ่านกัมมันต์ที่ถูกคาร์บอไนซ์ก่อนกระตุ้นด้วยไอน้ำที่ที่อุณหภูมิ 800 องศาเซลเซียส มีพื้นที่ผิวสูงที่สุดเท่ากับ 184 ตารางเมตร/กรัม เมื่อนำถ่านกัมมันต์เหล่านี้ไปประยุกต์ใช้เป็นตัวรองรับของตัวเร่งปฏิกิริยาโคบอลต์ในปฏิกิริยาไฮโดรจิเนชันของคาร์บอนไดออกไซด์ พบว่า เกิดเป็นปฏิกิริยารีเวร์อสวอเทอร์แก็สชิพ โดยได้แก๊สคาร์บอนมอนนอกไซด์เป็นผลิตภัณฑ์ และมีค่าคอนเวอร์ชันที่ดีที่สุดเท่ากับ 14.44 %
DOI: 10.14457/cu.the.2011.712
title: มาตรฐานเวลาแบบพรีดีเทอร์มินสำหรับกระบวนการติดได

description: อุตสาหกรรมอิเล็กทรอนิกส์มีความสำคัญต่อการพัฒนาเศรษฐกิจของประเทศไทยอย่างมาก สินค้าอิเล็กทรอนิกส์มีการพัฒนาตามเทคโนโลยีอยู่ตลอดเวลา การวางแผนกำลังการผลิตสำหรับผลิตภัณฑ์ใหม่ที่ไม่เคยผลิตเป็นสิ่งสำคัญในการสร้างความสามารถในการแข่งขันทางธุรกิจ วัตถุประสงค์ของงานวิจัยนี้คือเพื่อนำวิธีการหาเวลามาตรฐานแบบพรีดีเทอร์มินเพื่อประเมินเวลามาตรฐานของผลิตภัณฑ์ใหม่ที่ยังไม่เคยผลิต ศึกษาเวลาทำงานกระบวนการติดไดของโรงงานผลิตไอซีที่มีลักษณะการผลิตแบบกึ่งอัตโนมัติ โดยอ้างอิงเวลาการผลิตของผลิตภัณฑ์ที่ผลิตอยู่ในปัจจุบัน 20 ชนิดผลิตภัณฑ์เป็นฐานข้อมูลเวลามาตรฐาน เพื่อนำมาคำนวณกำลังการผลิต จากนั้นนำผลเวลาพรีดีเทอร์มินมาเปรียบเทียบกับเวลาผลิตจริงด้วยการทดสอบทีแบบจับคู่ ผลการทดสอบแสดงว่าเวลาผลิตที่ได้จาก 2 วิธีไม่แตกต่างกันที่ระดับความเชื่อมั่นร้อยละ 95 ให้ค่า P ของแต่ละกลุ่มผลิตภัณฑ์ อยู่ระหว่าง 0.17 และ 0.91 และร้อยละของความผิดพลาดของแต่ละกลุ่มผลิตภัณฑ์อยู่ระหว่าง 1-6
DOI: 10.14457/cu.the.2011.713
title: นวัตกรรมการออกแบบและก่อสร้างบ้านลอยน้ำ

description: ในอดีตพื้นที่ลุ่มภาคกลางของประเทศไทยเป็นพื้นที่เกษตรกรรมซึ่งน้ำไหลผ่านได้สะดวกในช่วงฤดูน้ำหลาก ระดับน้ำท่วมจึงมีระดับเพียง 1.00 - 1.20 เมตร ดังนั้นบ้านไทยในอดีต จึงมีลักษณะยกใต้ถุนสูง 1.50-1.80 เมตร รวมถึงความสูงของคนไทยโดยเฉลี่ยไม่ถึง 1.80 เมตร จึงทำให้ความสูงของใต้ถุนบ้านทรงไทยสูงเพียงพอและเหมาะสมกันคนไทย เมื่อน้ำท่วม บ้านเรือนไทยก็ยังสามารถใช้งานได้ จากกรณีที่น้ำท่วม พ.ศ. 2554 ที่ผ่านมา พบว่าน้ำท่วมสูงกว่า 1.50 - 1.80 เมตร จนบางพื้นที่ น้ำท่วมสูงถึง 3.00-4.00 เมตรโดยเฉพาะอย่างยิ่งในกลุ่ม ลุ่มน้ำเจ้าพระยา-ท่าจีน ดังนั้นบ้านทรงไทยในอดีตจึงไม่ใช่คำตอบของการอยู่อาศัยในอนาคตของพื้นที่ ที่มีโอกาสประสบปัญหาน้ำท่วมอีกต่อไป การเกิดน้ำท่วมใหญ่ครั้งนี้เป็นเพียงสัญญาณบอกถึงความรุนแรงของภัยธรรมชาติที่เพิ่มขึ้น งานวิจัยนี้มีวัตถุประสงค์ คือ 1.เพื่อศึกษาตัวแปร การออกแบบบ้านลอยน้ำโดยระบบทุ่นที่มีเสถียรภาพการลอยที่ดี สามารถรับน้ำหนักบรรทุกได้มาก ราคาไม่แพง กันความร้อน ความชื้นได้ดี และก่อสร้างรวดเร็ว ผนวกเทคโนโลยีผลิตพลังงานทดแทนจากธรรมชาติ ทำให้อยู่ได้ด้วยตัวเอง เกิดรูปแบบการอยู่อาศัยที่ยั่งยืน (sustainable living) 2. วิเคราะห์ คัดเลือกตัวแปรโดย ศึกษา เปรียบเทียบในด้านรูปทรง วัสดุ ราคา ระยะเวลา ขั้นตอนการก่อสร้าง การลดภาระการทำความเย็น และผนวกการใช้พลังงานทดแทน เพื่อนำมาเป็นข้อกำหนดในการออกแบบ นวัตกรรมบ้านลอยน้ำ 3.เพื่อก่อสร้างบ้านลอยน้ำ เพื่อทดสอบตัวแปร 4. ประเมิน และสรุปผลการวิจัย ผลที่ได้จากการวิจัย คือผลการศึกษาตัวแปร หลักการออกแบบและก่อสร้างบ้านลอยน้ำระบบทุ่นขนาด 25.2 ตารางเมตร ที่มีระยะจมฐานอาคารเท่ากับ 6.80 เซนติเมตร ระยะจุดศูนย์ถ่วงที่ 1.14 เมตร ขณะที่บ้านพักทั่วไปมีระยะจุดศูนย์ถ่วงที่ 1.50 เมตรกรณีความสูงอาคารเท่ากัน (3เมตร) สามารถรับน้ำหนักบรรทุกมากที่สุด 7 ตัน โดยรับน้ำหนัก 295 กิโลกรัม ต่อ 1 ตารางเมตร ซึ่งบ้านลอยน้ำนี้ มีราคาค่าวัสดุประมาณ 459,705 บาท ระยะเวลาการก่อสร้างไม่เกิน 7 วัน สามารถลอยน้ำและเคลื่อนที่ได้ในยามน้ำท่วม ประหยัดภาระในการทำความเย็นกว่าบ้านพักทั่วไป 14 เท่า เมื่อเปรียบเทียบกับบ้านทั่วไป และใช้เซลล์แสงอาทิตย์ ขนาด 125 วัตต์ 6 แผง ในการผลิตไฟฟ้าให้กับตัวบ้านซึ่งไม่จำเป็นต้องพึ่งพาระบบสาธารณูปโภคจากภายนอก ซึ่งเป็นจุดเริ่มต้นในการพิจารณาที่อยู่อาศัยรูปแบบใหม่ในอนาคต
DOI: 10.14457/cu.the.2011.714
title: ค่าจลนพลศาสตร์ของการผลิตแก๊สชีวภาพจากการย่อยสลายแบบไร้อากาศของน้ำเสียปนเปื้อนน้ำมัน

description: งานวิจัยนี้ศึกษาค่าสัมประสิทธิ์การเจริญเติบโต (Yield, Y) ของตะกอนจุลินทรีย์, ผลของความเข้มข้นน้ำมันปาล์มต่อการผลิตแก๊สชีวภาพ และจลนพลศาสตร์ของการผลิตแก๊สชีวภาพจากการย่อยสลายแบบไร้อากาศของน้ำเสียปนเปื้อนน้ำมันปาล์มทดลองระดับห้องปฏิบัติการในชุดถังปฏิกิริยาแบบแบตช์ ใช้น้ำเสียสังเคราะห์ที่เตรียมขึ้นจากนมขาดมันเนยมีค่าซีโอดี 800 มิลลิกรัม-ซีโอดีต่อลิตรโดยประมาน และทำให้ปนเปื้อนด้วยน้ำมันปาล์ม 0, 100, 500, 2,000, 10,000 และ 50,000 มิลลิกรัมต่อลิตรตามลำดับ ผลการทดลองพบว่าการเติมโซเดียมโดเดซิลซัลเฟต (SDS) มีผลให้ค่ายีลด์ลดลงจาก 0.11 เป็น 0.085 กรัม-เซลล์ซีโอดีต่อกรัม-ซีโอดี การผลิตแก๊สชีวภาพจากการย่อยสลายแบบไร้อากาศของน้ำเสียปนเปื้อนน้ำมันปาล์ม 2,000 มิลลิกรัมต่อลิตร ให้ประสิทธิภาพการกำจัดซีโอดีสูงสุด 75.89, 64.76 และ 68.47 เปอร์เซ็นต์ ในการทดลองครั้งที่ 1, 2 และ 3 ตามลำดับ และสามารถผลิตแก๊สชีวภาพได้ปริมาณมากที่สุด 575, 580 และ 525 มิลลิลิตรในการทดลองทั้ง 3 ครั้งตามลำดับ ส่วนระยะปรับตัวของจุลินทรีย์ของทั้ง 3 การทดลองสามารถอธิบายด้วยสมการคณิตศาสตร์ซึ่งแปรผันตามฟังก์ชั่นลอการิทึมของความเข้มข้นน้ำมันปาล์ม ผลการวิเคราะห์องค์ประกอบแก๊สชีวภาพด้วยเทคนิคแก๊สโครมาโตรกราฟฟีพบว่ามีแก๊สมีเทนเป็นองค์ประกอบ 52.94±8.64 เปอร์เซ็นต์ คาร์บอนไดออกไซด์ 47.06±8.65 เปอร์เซ็นต์ และแก๊สอื่นๆ 0.008±0.018 เปอร์เซ็นต์ สำหรับค่าจลนพลศาสตร์ที่วิเคราะห์ด้วยสมการแบบไม่เชิงเส้นของ Monod ด้วยโปรแกรม SPSS พบว่าค่าคงที่ที่ได้คือ ค่า k[subscript m] = 1.84+0.19 ต่อวัน และ ค่า K[subscript s] = 1,092+452 มิลลิกรัมต่อลิตร ทั้งนี้ค่าจลนพลศาสตร์ที่ได้รับจะเป็นข้อมูลพื้นฐานสำคัญที่มีประโยชน์ในการนำไปใช้ควบคุม ดำเนินการ และออกแบบระบบบำบัดน้ำเสียที่มีการปนเปื้อนของน้ำมันในระดับอุตสาหกรรมได้ต่อไปในอนาคต
DOI: 10.15468/jb3sdy
title: On the taxonomic validity of Indian ground spiders: I. Genus Scopoides Platnick, 1989 (Araneae: Gnaphosidae)

description: This dataset contains the digitized treatments in Plazi based on the original journal article Sankaran, Pradeep M., Caleb, John T. D., Sebastian, Pothalil A. (2019): On the taxonomic validity of Indian ground spiders: I. Genus Scopoides Platnick, 1989 (Araneae: Gnaphosidae). Zootaxa 4648 (1): 155-164, DOI: https://doi.org/10.11646/zootaxa.4648.1.8
DOI: 10.17632/m7cg2jcph4.1
title: Data for: Shallow marine to fluvial transition in the Siwalik succession of the Kameng River section, Arunachal Himalaya and its implication for foreland basin evolution
DOI: 10.21949/1504501
title: Minnesota Department of Transportation Mobile Observation
DOI: 10.21949/1504502
title: Tampa CV Pilot Basic Safety Message (BSM) Sample
DOI: 10.21949/1504503
title: Seattle I-405 Simulated Basic Safety Message
DOI: 10.21949/1504504
title: Advanced Messaging Concept Development: Probe Data Control Message
DOI: 10.21949/1504505
title: Florida DOT Orlando ITS World Congress Vehicle Awareness Device
DOI: 10.21949/1504506
title: Multi-Modal Intelligent Traffic Signal Systems Vehicle Trajectories for Roadside Equipment
DOI: 10.21949/1504507
title: 2014 ITS World Congress Connected Vehicle Test Bed Demonstration Traveler Situation Data
DOI: 10.21949/1504508
title: AMS Pasadena Precipitation Data
DOI: 10.21949/1504509
title: Southeast Michigan Operational Data Environment (SEMI-ODE)
DOI: 10.24396/ordar-28
title: Illite du Puy - Mineralogy, composition and electrochemical characteristics.

description: This set of data concerns a clay mineral, illite, purchased from SOCODIS, France. The different files include X-ray diffraction patterns obtained on illite powder before and after purification and size fractionation. The set also includes chemical analysis performed on one size fraction, TEM micrographs, and measurements of electrophoretic mobility.
DOI: 10.14457/cu.the.2011.715
title: วรรณกรรมเยาวชนชุดเซ็นจูรี ของปิแอร์โดเมนิโค บัคคาลาริโอ : วรรณกรรมแนวแฟนตาซีกับนิเวศน์สำนึก

description: วิทยานิพนธ์ฉบับนี้ศึกษานวนิยายแฟนตาซีชุดเซ็นจูรีของปิแอร์โดเมนิโค บัคคาลาริโอ คือ ละเนลโล ดิ ฟูโอโค (L’anello di fuoco) ลา สเตลลา ดิ ปิเอตรา (La stella di pietra) ลา ชิตตะ เดล เวนโต (La città del vento) และลา พรีมา ซอร์เจนเต (La prima sorgente)โดยมุ่งศึกษาการใช้ลักษณะของแฟนตาซีในการนำเสนอนิเวศน์สำนึก ลักษณะ แฟนตาซีที่ปรากฏในนวนิยายชุดนี้มีสามลักษณะ ลักษณะแรกเป็นการนำเสนอตัวละครเอก สี่ตัวที่มีพลังวิเศษสี่ด้าน คือ ดิน น้ำ ลมและไฟ ลักษณะที่สองเป็นการนำเสนอวัตถุวิเศษ เช่น ลูกข่างพยากรณ์ทั้งเจ็ด เป็นต้น และลักษณะที่สามเป็นการนำเสนอเกี่ยวกับความเชื่อเรื่อง ดาวหางล้างโลก ขณะเดียวกันผู้วิจัยพบว่าอนุภาคที่ปรากฏในนวนิยายชุดนี้มีลักษณะร่วมกับอนุภาคที่ปรากฏในดัชนีอนุภาคของสติธ ทอมป์สัน อาจกล่าวได้ว่าผู้แต่งนำอนุภาคในนิทานพื้นบ้านมาสืบทอดและผลิตซ้ำ แต่ในขณะเดียวกัน ผู้แต่งยังได้ปรับเปลี่ยนเพื่อให้เนื้อหาของนวนิยายชุดนี้สอดคล้องกับสังคมร่วมสมัย นั่นคือ การเน้นแนวคิดนิเวศน์สำนึกในนวนิยายชุดนี้ ด้วยการนำเสนอความสัมพันธ์ที่สมดุลระหว่างมนุษย์ด้วยกัน และมนุษย์กับธรรมชาติ ความสัมพันธ์ระหว่างมนุษย์เน้นรูปแบบของความสัมพันธ์ที่เป็น ”กัลยาณมิตร” โดยผ่านการนำเสนอความสัมพันธ์ระหว่างตัวละครเอกกับตัวละครเอกด้วยกัน และตัวละครเอกกับตัวละครผู้ช่วยเหลือ ส่วนความสัมพันธ์ระหว่างมนุษย์กับธรรมชาตินั้นเน้นท่าทีที่ “อ่อนน้อม”ของมนุษย์ต่อธรรมชาติ มิใช่การควบคุมหรือเอาชนะธรรมชาติ
DOI: 10.14457/cu.the.2011.716
title: หนังสือภาพชุด เดอะ เทลส์ ของ บีทริกซ์ พ็อตเตอร์ ในฐานะของวรรณกรรมสำหรับเด็ก

description: วิทยานิพนธ์ฉบับนี้มีจุดประสงค์เพื่อศึกษาการใช้ตัวละครสัตว์ที่จำลองพฤติกรรมมนุษย์ และกลวิธีการใช้ความสัมพันธ์ระหว่างตัวบทกับภาพประกอบเพื่อสั่งสอนเด็กในหนังสือภาพชุด เดอะ เทลส์ ของ บีทริกซ์ พ็อตเตอร์ พร้อมทั้งสำรวจกรอบความคิดเกี่ยวกับเด็กในบริบททางสังคมและวัฒนธรรมร่วมสมัยกับหนังสือภาพ จากการศึกษาพบว่า บีทริกซ์ พ็อตเตอร์ใช้ความสัมพันธ์ของตัวบทและภาพประกอบในการสื่อสารกับผู้อ่านเพื่อสอนศีลธรรมและมารยาททางสังคม ในการสอนศีลธรรม ตัวละครสัตว์ถูกใช้เป็นจำลองภาพมนุษย์ผู้กระทำบาปหรือคุณธรรม ส่วนการสอนมารยาททางสังคม ตัวละครสัตว์ถูกใช้ในการเปรียบเทียบเชิงอุปลักษณ์แทนเด็กและผู้ใหญ่เพื่อนำเสนอคำสอนผ่านความสัมพันธ์ระหว่างตัวละคร นอกจากนี้ การใช้ตัวละครสัตว์เป็นตัวแทนของเด็กยังสะท้อนกรอบความคิดเกี่ยวกับเด็กในคริสต์ศตวรรษที่ 20 ว่าเด็กเป็นผู้บริสุทธิ์เปรียบเสมือนผ้าขาว
DOI: 10.14457/cu.the.2011.717
title: การพัฒนาระบบการจัดการคลังพัสดุ : กรณีศึกษาร้านค้าปลีกวัสดุก่อสร้าง

description: งานวิจัยนี้เป็นการพัฒนาระบบการจัดการคลังพัสดุของร้านค้าตัวอย่าง โดยให้เกิดความต่อเนื่องในการขายสินค้า สามารถจัดหาสินค้ามารองรับตามความต้องการของผู้บริโภค และยังสามารถลดมูลค่าพัสดุคงคลังเนื่องจากมีปริมาณมากเกินความจำเป็น พร้อมทั้งพัฒนาระบบการจัดการคลังพัสดุของร้านค้าปลีกวัสดุก่อสร้าง จากเหตุผลดังกล่าวจึงทำการแก้ปัญหาด้วยการพัฒนากระบวนการดำเนินงานภายในคลังสินค้า การนำระบบเทคโนโลยีสารสนเทศสำหรับงานคลังสินค้ามาใช้งาน การปรับเปลี่ยนรูปแบบในการจัดเก็บสินค้าภายในคลัง โดยการลดปริมาณสินค้าที่ไม่มีการเคลื่อนไหวให้น้อยลง และใช้เทคนิคการจัดกลุ่มสินค้าแบบมีหลายเกณฑ์ในการกำหนดนโยบายในการสั่งซื้อ ปรับเปลี่ยนพื้นที่การใช้สอย และพื้นที่จัดเก็บภายในคลังสินค้าเพื่อลดระยะทางและระยะเวลาในการขนส่งภายในคลังสินค้า ผลที่ได้จากการพัฒนาระบบการจัดการคลังพัสดุของร้านค้าตัวอย่าง สามารถปรับปรุงขั้นตอนการดำเนินงานภายในคลังสินค้า และปรับปรุงการสั่งซื้อที่เหมาะสม เพื่อลดมูลค่าพัสดุคงคลังจากยอดรวม 5,108,975 บาทก่อนการปรับปรุง ลดลงเหลือ 3,490,208 บาทหลังการปรับปรุงหรือลดลง 31.68% อัตราการหมุนเวียนสินค้าเฉลี่ยเพิ่มขึ้นจาก 0.0936 เป็น 0.1351 แล้วทำการปรับปรุงผังการจัดเก็บและระบุตำแหน่งการจัดเก็บ พร้อมทั้งสร้างฐานข้อมูลการรับ เบิกจ่าย และการจัดเก็บ ของสินค้าทั้งหมดภายในร้านค้าให้เกิดความเรียบร้อย โดยสามารถลดระยะทางการส่งสินค้าเฉลี่ยจาก 3,319 เมตรก่อนการปรับปรุง ลดลงเหลือ 2,518 เมตรหลังการปรับปรุงหรือลดลง 24.13% และสามารถลดระยะเวลาการส่งสินค้าโดยเฉลี่ยจาก 1,644 นาที ลดลงเหลือ 1,278 นาทีหรือลดลง 22.26%
DOI: 10.14457/cu.the.2011.718
title: การปรับปรุงกระบวนการผลิตแกนยึดหัวอ่านสำหรับฮาร์ดดิสก์ โดยใช้แนวคิดลีน ซิกซ์ ซิกมา

description: งานวิจัยนี้ได้ประยุกต์แนวคิดลีน ซิกซ์ ซิกมา มาใช้ในการปรับปรุงกระบวนการผลิต โดยมีวัตถุประสงค์ เพื่อลดอัตราส่วนของเสียจากปัญหาค่าแรงบิดและค่าเรโซแนนซ์ออกนอกค่าการยอมรับของลูกค้า และลดระยะเวลานำในกระบวนการผลิตแกนหมุนฮาร์ดดิสก์ที่ใช้ในอุตสาหกรรมฮาร์ดดิสก์ งานวิจัยนี้ได้แบ่งออกเป็น 2 ส่วน ส่วนแรกคือ การปรับปรุงอัตราส่วนของเสียของค่าแรงบิดและค่าเรโซแนนซ์ โดยมีขั้นตอนการวิจัยประกอบด้วย 5 ขั้นตอนตามระยะของซิกซ์ ซิกมา เริ่มจากการนิยามปัญหาโดยกำหนดเป้าหมายและขอบเขตของการปรับปรุง ระยะการวัดเพื่อกำหนดสาเหตุของปัญหา ได้ทำการวิเคราะห์ระบบการวัด และหาปัจจัยนำเข้าที่อาจมีผลต่อค่าแรงบิดและค่าเรโซแนนซ์ จากนั้นในระยะการวิเคราะห์สาเหตุของปัญหาได้ออกแบบการทดลองเพื่อหาปัจจัยที่มีนัยสำคัญ ระยะการปรับปรุงแก้ไขกระบวนการได้หาระดับของปัจจัยที่ทำให้ค่าเฉลี่ยของค่าแรงบิดและค่าเรโซแนนซ์มีค่ามากที่สุด และระยะการติดตามควบคุมได้ทำการทดสอบยืนยันผลและจัดทำแผนควบคุม ผลหลังการปรับปรุงพบว่า ค่าแรงบิดมีค่าเฉลี่ยเท่ากับ 0.79 gf.cm. ซึ่งมีค่าดีขึ้นกว่าก่อนทำการปรับปรุง ซึ่งค่าเฉลี่ยอยู่ที่ 0.63 gf.cm. ส่งผลให้ค่า Cpk ดีขึ้นจาก 0.75 เป็น 1.55 และความสามารถของค่าเรโซแนนซ์ชิ้นงานมีค่าเฉลี่ยเท่ากับ 12.99 kHz. ซึ่งมีค่าดีขึ้นกว่าก่อนการปรับปรุง ซึ่งค่าเฉลี่ยอยู่ที่ 12.65 kHz. ส่งผลให้ค่า Cpk ดีขึ้นจาก 0.83 เป็น 1.53 เป็นไปตามมาตรฐานยอมรับ Cpk 1.33 และอัตราส่วนของเสียเฉลี่ยหลังปรับปรุงลดลงจาก 2% เป็น 0.78% อีกทั้งยังส่งผลให้สามารถลดต้นทุนของเสียโดยเฉลี่ยต่อปีจากยอดการผลิตที่พยากรณ์ไว้จาก 2,055,563 บาทต่อปี เป็น 858,367 บาทต่อปี งานวิจัยส่วนที่สองคือ การลดระยะเวลานำในกระบวนการผลิตโดยทำการศึกษาข้อมูลกระบวนการผลิตแกนยึดหัวอ่านสำหรับฮาร์ดดิสก์ ทำการรวบรวมข้อมูลและวิเคราะห์หาสาเหตุโดยใช้ตารางจำแนกความสูญเปล่า จึงดำเนินการแก้ไขปัญหาโดยนำแนวคิดการผลิตแบบลีนมาใช้ในการแก้ปัญหาโดยเปลี่ยนและลดขั้นตอนการทำงานที่ไม่เหมาะสม ซึ่งผลหลังการปรับปรุงพบว่าระยะเวลานำในการผลิตแกนยึดหัวอ่านสำหรับฮาร์ดดิสก์ลดลงจาก 4.53 วัน เป็น 2.91 วัน
DOI: 10.14457/cu.the.2011.720
title: ปัญหาและแนวทางการป้องกันปราบปรามการกระทำอันเป็นโจรสลัดและการปล้นเรือโดยใช้อาวุธ บริเวณอ่าวเอเดนและน่านน้ำนอกชายฝั่งประเทศโซมาเลีย

description: ปัญหาของการกระทำอันเป็นโจรสลัดและการปล้นเรือโดยใช้อาวุธบริเวณอ่าวเอเดน และน่านน้ำชายฝั่งประเทศโซมาเลีย เกิดขึ้นเนื่องจากรัฐบาลชั่วคราวโซมาเลียขาดเสถียรภาพในการบังคับใช้กฎหมายและกองกำลังทหารของโซมาเลียไม่สามารถที่จะป้องกันน่านน้ำของประเทศตนเองได้ ทำให้มีกองเรือจากต่างชาติที่เข้ามาใช้ประโยชน์จากทรัพยากรจากน่านน้ำของชายฝั่งประเทศ เป็นผลให้ชาวประมงชาวโซมาเลียนิยมทำการจี้ปล้นเรียกค่าไถ่กับเรือต่างชาติที่ผ่านเข้ามาบริเวณดังกล่าว ประกอบกับที่ตั้งของประเทศโซมาเลียมีชายฝั่งติดกับอ่าวเอเดนและมหาสมุทรอินเดียซึ่งเป็นเส้นทางหลักในการคมนาคมขนส่งสินค้าทางทะเลระหว่างทวีปยุโรปและทวีปเอเชีย ทำให้ผู้กระทำความผิดมีความสะดวกในการก่อเหตุและการหลบหนี หลักกฎหมายระหว่างประเทศได้ให้อำนาจทุกรัฐในการปราบปรามการกระทำอันเป็นโจรสลัดโดยให้รัฐใช้เขตอำนาจเหนือการกระทำความผิดในลักษณะดังกล่าวตามหลักเขตอำนาจสากล อย่างไรก็ตามกฎหมายระหว่างที่เกี่ยวกับการป้องกันปราบปรามการกระทำอันเป็นโจรสลัดและหลักเกณฑ์ระหว่างประเทศอื่นๆที่เกี่ยวข้องไม่เพียงพอต่อการบังคับใช้กับสถานการณ์การกระทำความผิดที่เกิดขึ้นบริเวณบริเวณอ่าวเอเดนและน่านน้ำนอกชายฝั่งประเทศโซมาเลีย ส่งผลให้การกระทำความผิดมีสถิติที่เพิ่มสูงขึ้นจนเป็นกลายเป็นภัยคุกคามต่อสันติภาพระหว่างประเทศ จากสถานการณ์ดังกล่าวทำให้ต้องอาศัยความร่วมมือระหว่างประเทศในการแก้ไขปัญหาโดยคณะมนตรีความมั่นคงแห่งสหประชาชาติอาศัยอำนาจตามหมวด7 แห่งกฎบัตรสหประชาชาติในการออกข้อมติเพื่อเป็นการกำหนดมาตรการความร่วมมือระหว่างประเทศในระดับต่างๆเพื่อการแก้ไขปัญหาเกิดขึ้น อย่างไรก็ตามการดำเนินการดังกล่าวยังมีอุปสรรคที่ส่งผลต่อประสิทธิภาพในการแก้ไขปัญหาการกระทำของโจรสลัดและการปล้นเรือโดยใช้อาวุธที่เกิดขึ้นบริเวณอ่าวเอเดนและน่านน้ำนอกชายฝั่งโซมาเลีย
DOI: 10.17632/232vfzhn82.1
title: Data for: Photoselective nets impact apple sap flow and fruit growth.
DOI: 10.17632/mcc4m4knt9.1
title: Data for: Municipal Solid Waste Management with Cost Minimization and Emission Control Objectives: A Case Study of Ankara

description: This data corresponds to the input parameters used in the paper "Municipal Solid Waste Management with Cost Minimization and Emission Control Objectives: A Case Study of Ankara". Some of these parameters are taken from the literature, some are taken from online sources, some are generated using a GIS tool, and some are the actual values of the municipal solid waste management system in practice in Ankara. The sources of the data are provided in detail in the paper. You can contact the first author regarding detailed results of the case study.
DOI: 10.21949/1504510
title: Test Data of Proof-of-Concept Vehicle Platooning Based on Cooperative Adaptive Cruise Control (CACC)
DOI: 10.21949/1504511
title: Advanced Messaging Concept Development Basic Mobility Control Message
DOI: 10.21949/1504512
title: Advanced Messaging Concept Development: Basic Mobility Message
DOI: 10.21949/1504513
title: Intelligent Network Flow Optimization Prototype Basic Safety Messages
DOI: 10.21949/1504514
title: Pasadena Test Data Sets
DOI: 10.21949/1504515
title: Tampa CV Pilot Signal Phasing and Timing (SPaT) Sample
DOI: 10.21949/1504516
title: NCAR 2009+2010 and VII POC Weather Data
DOI: 10.14457/cu.the.2011.719
title: การเตรียมแผ่นเส้นใยอิเล็กโทรสปันด้วยพอลิแซ็กคาไรด์เจลจากเปลือกทุเรียน

description: งานวิจัยนี้มีวัตถุประสงค์เพื่อศึกษาการเตรียมเส้นใยอิเล็กโทรสปันจากพอลิแซ็กคาไรด์เจลที่ได้จากเปลือกทุเรียน เนื่องจากพอลิแซ็กคาไรด์เจลเป็นพอลิเมอร์ชีวภาพที่มีสมบัติในการยับยั้งการเจริญเติบโตของเชื้อแบคทีเรียหลายชนิด จึงมีความเหมาะสมต่อการพัฒนาเป็นวัสดุปิดแผล งานวิจัยนี้ประกอบด้วย 3 ส่วน ได้แก่ การเตรียมเส้นใยจากสารละลายพอลิแซ็กคาไรด์เจลบริสุทธิ์และที่ผ่านการแปรสภาพ การเตรียมเส้นใยจากสารละลายผสมของพอลิแซ็กคาไรด์เจลและพอลิไวนิลแอลกอฮอล์ และการเชื่อมขวางแผ่นเส้นใยที่เตรียมได้ ซึ่งรวมถึงการศึกษาประสิทธิภาพในการยับยั้งการเจริญเติบโตของเชื้อแบคทีเรียของแผ่นเส้นใยที่ได้ในระดับเบื้องต้น โดยได้ทำการศึกษาอิทธิพลของความเข้มข้น สภาวะในการแปรสภาพสารละลายพอลิแซ็กคาไรด์ด้วยวิธีต่าง ๆ ได้แก่ การเติมสารลดแรงตึงผิว การลดน้ำหนักโมเลกุลของพอลิแซ็กคาไรด์เจลด้วยไฮโดรเจนเปอร์ออกไซด์โดยมีการเร่งปฏิกิริยาด้วยการฉายรังสีไมโครเวฟและการให้ความร้อนแก่สารละลาย การแยกส่วนของสารละลายโดยการปั่นเหวี่ยงแยกตะกอน รวมถึงผลของความต่างศักย์ทางไฟฟ้าที่ให้แก่สารละลาย และอัตราส่วนโดยปริมาตรของพอลิแซ็กคาไรด์เจลและพอลิไวนิลแอลกอฮอล์ที่มีต่อลักษณะของเส้นใยที่เตรียมได้จากกระบวนการอิเล็กโทรสปินนิง จากการทดลองพบว่า ไม่สามารถเตรียมเส้นใยจากสารละลายพอลิแซ็กคาไรด์เจลบริสุทธิ์ และสารละลายพอลิแซ็กคาไรด์เจลที่ผ่านการแปรสภาพได้ โดยจะได้อนุภาคที่มีขนาดประมาณ 400 ถึง 900 นาโนเมตรจากบางสภาวะ และพบว่า การเติมพอลิไวนิลแอลกอฮอล์ลงในสารละลายพอลิแซ็กคาไรด์เจลจะช่วยเพิ่มความสามารถในการเกิดเป็นเส้นใยได้ดีขึ้น โดยลักษณะและขนาดของเส้นใยที่เตรียมได้นั้นจะขึ้นอยู่กับ ความเข้มข้นของพอลิเมอร์ อัตราส่วนผสมของพอลิเมอร์ทั้งสองชนิด และสภาวะในการปั่นเส้นใย จากการปั่นเส้นใยจากสารละลายผสมระหว่างพอลิไวนิลแอลกอฮอล์และพอลิแซ็กคาไรด์เจลที่ผ่านการแยกตะกอน พบว่า จะได้เส้นใยเรียบขนาดประมาณ 200 ถึง 400 นาโนเมตร โดยเส้นใยที่ได้จะมีลักษณะเรียบและขนาดใหญ่ขึ้นเมื่อสารละลายผสมมีสัดส่วนของพอลิไวนิลแอลกอฮอล์เพิ่มขึ้น จากการศึกษาการเชื่อมขวางแผ่นเส้นใยเพื่อเพิ่มประสิทธิภาพในการต้านทานน้ำด้วยสารเชื่อมขวางต่าง ๆ ได้แก่ สารละลายแคลเซียมคลอไรด์ กรดมาเลอิก และไอระเหยของสารละลายกลูตารัลดีไฮด์ พบว่า แผ่นเส้นใยจะสามารถเชื่อมขวางได้โดยการอบไอระเหยของสารละลายกลูตารัลดีไฮด์ที่ความเข้มข้นร้อยละ 25 โดยน้ำหนักที่อุณหภูมิห้อง เป็นเวลา 2 ชั่วโมง นอกจากนี้เมื่อทำการทดสอบประสิทธิภาพในการยับยั้งการเจริญเติบโตของเชื้อแบคทีเรีย S.aureus และ E.coli พบว่า แผ่นเส้นใยอิเล็กโทรสปันที่เตรียมได้จากสารละลายผสมระหว่างพอลิแซ็กคาไรด์เจลที่ความเข้มข้นร้อยละ 5 โดยน้ำหนักต่อปริมาตร และพอลิไวนิลแอลกอฮอล์ที่ความเข้มข้นร้อยละ 15 โดยน้ำหนักต่อปริมาตร ที่อัตราส่วนโดยปริมาตรของพอลิแซ็กคาไรด์เจลและพอลิไวนิลแอลกอฮอล์ (PG:PVA) เท่ากับ 50:50 จะสามารถยับยั้งการเจริญเติบโตของเชื้อแบคทีเรียได้ทั้งสองชนิด